JUMAL KÕNELEB
Tere jälle!
Kas teadsid, et oleme sõjas?
Olen kindel, et teadsid seda.
See pole füüsiline, vaid hoopis teistsugune sõda.
Õnneks me ei pea ihulikult sõdima!
Piibel ütleb kirjas efeslastele 6:11: "Pange ülle Jumala sõjavarustus,
et te suudaksite seista kuradi salanõude vastu!"
Hingevaenlane sepitseb salanõu sinu ja minu vastu.
Jeesuse sõnul on vaenlane tulnud varastama, tapma ja hävitama.
Ta ei taha sulle midagi head teha.
Vahet pole, kuidas ta välja näeb või kui hästi ta jutt kõlab.
Kiri efeslastele jätkub veel.
Esmalt öeldakse, et "suudaksime vastu seista".
Jumal tahab, et seisaksime kuradi salanõude vastu.
"Meil ei tule ju võidelda inimestega, vaid meelevaldade ja võimudega,
selle pimeduse maailma valitsejatega, kurjade taevaaluste vaimudega."
Meil pole võitlemist liha ja verega ja me ei sõdi teineteise vastu.
Me ei võitle ka nende vastu, kes pole meie suhtes sõbralikud.
Me peame hoopis nende eest palvetama ja neid õnnistama.
Oleme võitlemas vaenlase ja pimeduse kurjade vaimude vastu,
See kõlab jubedalt: kurjad pimeduse vaimud.
Täna räägime rõõmsast sõnumist, et me oleme võitja poolel
ja Temas oleme me rohkem kui võitjad.
See pole mingi kurb uudis ega hädahüüd.
Peame siiski mõistma, kus asume, et oskaksime õigesti võidelda.
Jeesus ütleb Luuka evangeeliumis 10:19:
"Vaata, ma olen andnud teile meelevalla kõndida madude
ja skorpionide peal ja vaenlase kogu väe peal
ja miski ei tee teile iial kahju."
Miski ei tee meile iial kahju.
Ta on Jeesuse nimes andnud meile selle väe,
autoriteedi ja jõu kurjade vaimude vastu.
Jeesus ütleb isegi,
et meile on antud meelevald kogu vaenlase väe üle.
See ei tähenda, et mõnikord võidame ja teine kord kaotame.
Kiri efeslastele jätkub nii:
"Seepärast võtke kätte kõik Jumala sõjavarustus,
et te suudaksite vastu panna kurjal päeval ja jääda püsima,
kui te olete kõik teinud."
Mitte: "Pane varustus selga ja vaata, kas saad üldse hakkama!
Mõni kord kaotad, teine kord ehk võidad."
Siin öeldakse hoopis: "jääda püsima, kui kõik on tehtud".
Jumal tahab, et mõistaksid, et sa oled sõjas,
kasutad oma sõjavarustust ja tead, et sul on see olemas.
Sa võid seda kasutada ja jääda püsima, kui võitled.
Meenub ühe prohveti nägemus Jumala rahva kohta.
Ta nägi kuidas Jumala armee marssis vaenlase lahinguvälja poole
ja suuremal osal võitlejaist polnud kogu sõjavarustust kaasas.
Osadel puudus sõjavarustus täiesti.
See sõjavarustus pole ka füüsiline.
Mul pole nähtavat kilpi ega mõõka, millega pimeduse jõu vastu vehelda.
Need on vaimulikud võitlusrelvad ja sellegipoolest tähendusrikkad.
Need on hoopis väga olulised.
Räägin lühidalt sellest sõjavarustusest.
Väga oluline on neid kasutada, et see prohveti nägemus muutuks.
Jumala rahvas peab teadma, millised relvad on meile antud.
Joy ütles äsja õigesti, et meil on autoriteet,
aga peame ka teadma, millised on meie relvad.
Juba teadmine on imeline, et meile on antud meelevald,
autoriteet ja Jeesuse nimes on vaenlane meie jalge all.
Me oleme pea, mitte saba, oleme ülal, mitte all.
Iga põlv peab nõtkuma Jeesuse nime ees.
Hoopis teine asi on käia siin elus teadmisega,
et ma ei ole elu räsida ja loopida, vaid mul on autoriteetne seisus.
See paistab sinus kohe välja.
Nii see peabki olema.
See kirjakoht algab nii:
"Seiske nüüd ja teie niuded olgu vöötatud tõega.."
See on esimene tähtis asi - teada, milline on tõde.
Oleme rääkinud mitmel korral, et tõde teeb meid vabaks.
Kui teame, et Jumal on üksnes hea
ja Ta näeb meid väärtuslikena ning oleme Tema armsad lapsed.
Need tõed on juba väga vabastavad.
Meie ligi ei pääse sellised süüdistavad mõtted:
"Jumal ei ole sinu poolt. See ei õnnestu. Oled vilets!"
Ei! Kui tead tõde, siis need nooled ei taba sind.
Tõde minu kohta on see, mida Jumal minu kohta ütleb.
Jumala sõnas on samuti kirjutatud, milleks olen võimeline.
Oman seda, mida kirjutatakse minu kohta Jumala sõnas.
Võin teha seda, mida Jumala sõna põhjal võin teha.
See on tõde minu kohta, mida Jumal sõna ütleb,
mis ma olen, mida võin teha ja ka seda, mida ma oman.
Oman seda, mida Jumala sõna ütleb mind omavat.
Viska viis!
Kirjakoht jätkub: "teil olgu seljas õiguse soomusrüü".
Kui teame veendunult, et oleme õiged Kristuses
ja kõlbame Jumalale, siis see on vägev sõjavarustus!
Siis ei saa enesehaletsus ja süüdistavad mõtted mu üle võimu.
Kui langengi, saan taas tõusta,
ja lähen muudkui edasi teadmisega, et olen endiselt õige Kristuses.
Roomlastele 8:31-33: "Mis me siis ütleme selle kohta?
Kui Jumal on meie poolt, kes võib olla meie vastu?
Tema, kes oma Poegagi ei säästnud, vaid loovutas tema meie kõikide eest,
kuidas ta ei peaks siis koos Pojaga meile kõike muud kinkima?
Kes võib süüdistada Jumala valituid? Jumal on see, kes õigeks teeb."
Märkad, et vahel tuleb sellest rääkida veidi vihase tooniga.
Vendade süüdistaja pole nimelt mingi tore sell.
Mõnikord peame jala maha panema ja võtma seisukoha tema suhtes.
Kes võib mind süüdistada?
Ei keegi, sest Jumal teeb õigeks!
Me läheme edasi selles jõus ja autoriteedi positsioonil.
"..teie jalgades olgu valmidus
minna kuulutama rõõmusõnumit rahust!"
Tähtis on teada, mis on meie elu suund ja mõte.
See on evangeeliumi levitamine.
Teine asi on, mil viisil kutsub Jumal meid seda tegema.
Kui teame, mis on meie ülesanne, siis me püsime õigel kursil.
Me ei tegele mingite mõtetustega ega riku oma elu veidrustega,
kui teame, et meil on püha ja tähtis kutsumus.
See on väga oluline.
See kirjakoht jätkub: "Kõigepealt aga võtke kätte usukilp,
millega te võite kustutada kõik kurja põlevad nooled!"
Meil pole mingi lastekilp,
vaid roomlaste tüüpi suur kilp, mis tõesti kaitseb meid igast küljest.
See kustutab kõik vaenlase põlevad nooled.
Usk on see kilp.
Usk millesse? Jumalasse.
Usk sellesse, et Tema on kõigest kõrgemal,
usk Tema Sõnasse ja Tema tõotustesse.
See kaitseb meid.
Kui tulebki olukord, et meil on raha otsas ja häda käes,
siis püsime usus Jumalasse, et Tema hoolitseb meie eest.
See kirjakoht jätkub: "vaimumõõk, see on Jumala sõna!"
Tahan usukilbi kohta öelda, et on tore mõtelda hommikuti,
et ma hoian usukilpi kogu päeva üleval ega lase alla.
Ma ei lase sel terve päev langeda
ja hoian seda kogu aeg üleval, sest see kaitseb mind.
Seega olen ma kaitstud terve päev.
Kohe, kui lasen sel mõttes langeda, siis tabab mind mõni põlev nool.
Kui hoian seda kogu päev üleval, siis ei taba mind ükski nool.
Vaatame nüüd edasi, kas midagi ununes vahelt ära.
Siit läheb veel edasi.
"Võtke ka päästekiiver ja vaimumõõk, see on Jumala sõna!"
Päästekiivril on mitu tähendust.
Esmalt, et oled päästetud.
Ma ei pea kahtlema, kas pääsen Taevasse.
Kui oled võtnud Jeesuse vastu oma südamesse,
siis sul on juba igavene elu.
Sul on hea sihtkoht.
Kõik varustuseosad: kiiver, soomusrüü, vöö, kingad, eriti kilp,
on kaitsevahendid, aga on ka üks rünnakrelv.
See on vaimumõõk ehk Jumala sõna.
Meil on, nagu Joy ütles, autoriteet vaenlase üle.
Meie positsiooni on väga oluline teada.
Piibel ütleb Jakoobuse kirjas 4:7: "Alistuge siis Jumalale!
Pange vastu kuradile, siis ta põgeneb teie juurest."
Peetruse esimene kiri 5:8: "Olge kained, valvake!"
1. Peetruse 5:8:
"Olge kained, valvake! Teie süüdistaja, kurat,
käib ringi nagu möirgav lõvi, otsides, keda neelata.
Tema vastu seiske kindlalt usus, teades, et neidsamu kannatusi
on pandud kogema kogu kristlaskond maailmas."
Siin öeldakse esmalt, et peame vaenlasele vastu seisma
ja teiseks, et peame seisma vastu kindlatena usus.
Mille abil me siis vastu seisame?
Paneme kogu sõjavarustuse selga.
Me teeme seda igal päeval
ja siis hakkame me võitlema Jumala sõnaga.
Asja mõte pole üksnes end kaitsta ja kuidagi päev õhtusse saata,
vaid peame haarama vaimumõõga, kui asjad on täbarad ja konto tühi.
"Aga Issand täidab kõik minu vajadused oma rikkust mööda!"
"Issand on minu karjane, mul pole midagi puudu!"
Tead, kui palju olen seda teinud ja võidelnud.
"Jeesus on tulnud, et mul oleks elu ja oleks seda ülirohkelt!"
See lõikab ikka korralikult. - Mina võitlengi niimoodi.
Vaimumõõk on hea ka selle poolest, et sellega me vallutame uut maad.
Vaimumõõga ehk Jumala sõnaga vallutame igal päeval uut maad.
Kui me külvame Jumala sõna oma südamesse,
siis see iga päev avaneb mulle ikka veidikene rohkem.
Kui Sõna avaneb,
siis minu südames kasvab tõotatud maa
ja ma vallutan enesele igal päeval aina uut maad.
Kui laisklen ja ei viitsi Sõna ehk vaimumõõka kasutada
ja jätan selle riiulile, siis ma ei valluta ka uut maad.
Kui mulle taas see meelde tuleb, siis hakkan uuesti uurima Sõna.
Ma uurin praegu pärandi teemat
ja vallutan Jumala sõnaga seda pärandusemaad.
Vaimumõõga ehk Jumala sõnaga me vallutame maid juurde.
Nagu Josua ja Kaaleb.
Kas see pole mitte põnev?
Tõesti on.
Peame mõistma, et oleme tõesti Jumala armsad lapsed.
Kuula, mis meie kohta öeldakse Luuka evangeeliumis 28:29.
Jeesus ütleb: "ja mina sean teile kuningriigi,
nõnda nagu minu Isa mulle on seadnud.."
Me pole vaenlase räsida, viletsad patused inimesed,
kellel ei ole selles maailmas mingisugust lootust.
See pole nii!
Jeesus on murdnud needuse väe
ja oleme Jumala armsad lapsed, kellel on kehtiv autoriteet.
Joy luges äsja Luuka evangeeliumist 10:19:
"Vaata, ma olen andnud teile meelevalla kõndida madude
ja skorpionide peal ja vaenlase kogu väe peal
ja miski ei tee teile iial kahju."
Peame mõistma, et oleme sõjas.
Sõda ei võideta ühe löögiga.
See ongi väljakutseks.
Olgu küsimus otseses sõjategevuses, poksivõistluses või mõõgavõitluses,
kus kaks inimest või kaks riiki võitlevad omavahel,
siis ühtegi võitlust või sõda ei võideta ühe löögiga.
Sõda on protsess.
Sõjas peetakse mitmeid lahinguid.
Tuleb seista kindlana ning ei tohi anda alla.
Peab võitlema ja korduvalt hüüdma:
"Issand, anna mulle jõudu juurde. Tõsta mind üles. Aita mind!"
Pärast seda tuleb jälle minna lahingusse.
Jumal julgustab ja võitled taas ega anna järele.
Jumal ütleb, et selles kõiges ahistustes, raskustes ja võitlustes
saame täieliku võidu Tema kaudu, kes meid armastab.
Jumal on sinu ja minu poolel.
See on valdkond, kus paljud ei oska tegutseda.
Üks Austraalia pastor rääkis,
et oli kogu lapsepõlve ja nooruse elanud hirmu meelevallas.
Erinevad hirmud sidusid ta elu nii,
et ta kartis inimestega suhelda ega julgenud esineda.
Ta kartis mitmeid muidki asju ja hirmud pidasid teda oma haardes.
Ta käis erinevate pastorite jutul,
luges erinevaid raamatuid ja otsis hirmudest väljapääsuteed.
Esimene nõuandja ütles talle, et palvetagu rohkem.
Ta siis muudkui palvetas.
Võttis palveks tundide kaupa aega.
Muudkui palvetas ja palvetas, aga see ei aidanud teda.
Pärast soovitati lugeda rohkem Sõna.
Ta võttis, lugeski ja ka palvetas.
Muudkui luges ja palvetas aga hirmud aheldasid teda ikka.
Kolmas soovitas paastuda.
Olgu nii, see kindlasti aitab!
Ta muudkui paastus ja paastus, luges Sõna, palvetas ikka ja jälle,
paastus, luges Sõna ja palus, aga oli ikka hirmude ahelais kinni.
Ta oli juba täiesti lootust kaotamas.
Mida ma teen?
Püüan teha kõike, mida inimesed mul soovitavad.
Ometi olen ikka ahelais.
Piibel ei ütle: "Palveta end vabaks ja paastu ennast vabaks!"
Piibel ei ütle: "Palveta, et Isa sind vabastaks!"
Piibel ütleb:
"Pange vastu kuradile, siis ta põgeneb teie juurest."
Kui ta sai õpetust selle kohta,
et tal endal on autoriteet Kristuses Jeesuses
ja Jeesuse nimes seista kõigi vaenlase salanõude vastu,
hakkas ta hirmudele vastu, sõitles neid ja käskis lahkuda:
"Jeesuse nimel kao minu elust!
Su haare kadugu täielikult, ma ei taha sind enam oma ellu!
Kõik hirm kadugu nüüd, Jeesuse nimel!"
Ahelad hakkasid lõdvenema, aga ei kadunud koheselt.
Ta rääkis, et vahel tundus, et teda püütakse täie jõuga hoida,
aga ta seisis vastu ning sai Jumalalt jõudu ja abi.
Ta seisis vastu ja koges, kuidas kord ahelad vallandusid.
Ta oli vaba.
Peame teadma, et oleme sõjas.
Peame ka teadma, et meil on relvad
ja et meil on autoriteet, sest muidu me ei saa sõjas hakkama.
Kiri heebrealastele 2:14:
"Et nüüd lapsed on liha ja vere osalised,
siis on ka Jeesus ise otse samal viisil liha ja vere omaks võtnud,
et ta (Jeesus) surma kaudu kõrvaldaks selle,
kellel on võimus surma üle - see tähendab kuradi -,
ja vabastaks need, kes surma kartes olid kogu eluaja orjapõlves."
Vaatasin, mis on algkeeles "kõrvaldama" koha peal öeldud.
See, et Jeesus on ristisurma kaudu kõrvaldanud surma, tähendab,
et Jeesus on teinud kuradi nulliks, tühiseks,
hävitatuks, purustanud, lõpetanud, tapnud nagu looma,
likvideerinud, nagu orjapidamine on likvideeritud.
Varem oli orjapidamine seaduslik.
Ameerikas võis orje osta ja müüa.
Orjapidamine likvideeriti ning on seadusevastane.
Samal moel on likvideeritud vaenlase võim.
"Eemaldas, kummutas, viis ära."
See on ära viidud ning tegi kahjutuks.
"Kaduma ja minema ajama."
Jeesuse Kristuse ristisurma kaudu
on vaenlase vägi likvideeritud, hävitatud ja purustatud.
Kiri koloslastele 2:13: "ning teid, kes olite
surnud üleastumistes ja oma ihu ümberlõikamatuses -
teid on Jumal koos Kristusega elavaks teinud,
andestades meile kõik üleastumised, kustutades ära meie võlakirja
koos määrustega, mis olid meie vastu.."
Kõik süüdistused ja faktid, mis tunnistavad meie vastu,
on Jeesuses Kristuses ära kustutatud.
Sageli on just süüdistused meie vastu.
"ning selle on ta kõrvaldanud, naelutades selle risti külge.
Jumal on paljastanud valitsused ja meelevallad,
häbistanud neid avalikult, võidutsedes nende üle Kristuses."
Vaenlaselt on relvad ära võetud ja teda on häbistatud avalikult.
Vaatasin, mida tähendab "relvituks tegema".
See tähendab rikkuda, ära võtta, hävitada, teha katki, nurjata plaane.
Jeesus rikkus vaenlase plaanid.
Ta pidi relvad "ära andma, täielikult lahti laskma".
Me oleme seega temast täielikult lahti saanud.
"ajada lõplikult eemale, vaigistada".
See on juhtunud vaenlasega Jeesuse risti kaudu.
Ta on sunnitud vaikima ja aetud lõplikult minema.
Tema plaanid on hävitatud ja täielikult ära rikutud.
Meil on autoriteet.
Vaenlane ründab meid seadusevastaselt.
Me ei pea seda taluma.
Võime ütelda selle peale kindlalt:
"Sa ei tule Jeesuse nimel minu, minu laste ega pere ellu,
samuti minu kristliku kooli, lasteaia, toetajate ega koguduste ellu!
Jeesuse nimel, sa ei tule lähedale. Püsid eemal, Jeesuse nimel!"
Ta peab sõna kuulama.
Halleluuja! Imelised sõnad.
Piibel ütleb ka, et Jeesus tuligi tegema tühjaks kuradi tegusid.
Ta tuli tervendama haigeid, vabastama aheldatuid,
puhastama meid patust ja tegema tühjaks kuradi teod.
Jeesus on saanud tema üle võidu, nagu Joy ja Piibel ütlevad.
Meil on seega Temas võit vaenlase üle.
Meil ei ole omas jõus ja enda nimel mingit võitu.
Jan Cedercreutzi nimi ei aita.
Jeesuse nimes on meil
täielik autoriteet, vägi ja õigus kasutada seda nime.
Selle nime ees peab iga põlv nõtkuma.
Iga vaimne jõud peab põlvi nõtkutama ja lahkuma.
Kui mõistsin, et mul on autoriteet, sain ma väga julgeks ja vabaks.
Olen Jumala armas poeg, ja ma ei pea midagi häbenema.
Mu patud on kõik andeks antud ja ma ei pea tundma mingit süüd.
Ma saan olla see, kes olen, sest Jumal aktsepteerib mind.
Mul on autoriteet vaenlase vastu
ja ma ei pea taluma hirmu või muud ahistust oma elus.
Märkasin, et kui sain autoriteedi ja taipasin, et mul on meelevald,
siis hakkasin seda kasutama ning nägin, et see toimib.
See toimib, kui hirm hiilib ligi.
Ütlen: "Lahku!" ja see lahkub.
Kui haigused ründavad,
seisan neile vastu Jeesuse nimes ning need lahkuvad.
Pimedus peab taganema.
Tahan sind julgustada kasutama seda autoriteeti.
Tea, et sul on autoriteet ja õigus kasutada Jeesuse nime.
Kasuta seda julgesti ja näed, et see toimib!
Kirjas filiplastele 2:8 öeldakse Jeesuse kohta:
"Ta alandas iseennast,
saades kuulekaks surmani, pealegi ristisurmani.
Seepärast on Jumal tõstnud ta kõrgemaks kõrgest
ja annetanud talle selle nime, mis on üle iga nime.."
Jeesuse nimi on kõrgeim kõigist teistest nimedest.
Miks?
"et Jeesuse nimes nõtkuks iga põlv nii taevas kui maa peal kui maa all,
ja et iga keel tunnistaks: Jeesus Kristus on Issand -
Jumala Isa kirkuseks."
Jeesus Kristus on Issand.
Tema nimes on autoriteet iga nime üle selle maailma ajastus.
Jeesuse nimel.
Me ei ole viletsad olukordade ohvrid ja orjad.
Me pole vaenlase mängukannid, kui teame, milline on tõde.
Teame, et Jumal on meie poolel
ja teame oma positsiooni ning Tema antud autoriteeti.
Minu elu muutus selle läbi palju lihtsamaks.
Tean, et ma ei pea leppima pimeduse ja hirmuga oma elus.
Mitte mingi pimedusega.
Võin julgelt, nagu Joy ütles, seista sellele vastu oma laste elus
ning oma suguvõsas ja kõikjal, kus ma märkan pimedust olevat.
Ma ei pea seda kartma.
Olgu see kuitahes pime.
Olgu probleemid kuitahes suured, siis Jeesus on alati neist suurem.
Mul on õigus kasutada Tema nime.
Õigus kuulutada õnnistust,
murda vaenlase ahelaid, meelevald siduda ja vabaks lasta.
Piibel on andnud meile kristlastele
ehk kogudusele meelevalla siduda ning vabaks lasta.
Me ei seo Jumalat, vaid vaenlast ja tema tööd.
Me vabastame Jumala tahte.
Sina võid seda kasutada.
Olen teinud nii erinevates olukordades,
kui olen näinud pimedust inimeste eludes:
vaikselt mõttes seon pimeduse ja käsin sellel lahkuda.
Kuulutan õnnistust ja sageli näen, kuidas olukorrad muutuvad.
Kas see pole vägev? - Ikka. Palvetame.
Tänu, Taevaisa,
et oled andnud meile meelevalla astuda kogu vaenlase väe peale!
Võtan autoriteedi pimeduse üle, mis valitseb kellegi meie eludes.
Jeesuse nimel võtan autoriteedi ja seon iga vaenlase väejõugu!
Jeesuse nimel kuulutame vabadust kõigile just nüüd!
Olgu see mistahes pimedus,
haigused, masendus või mure, ka hirmud lahkugu Jeesuse nimel!
Tulgu vabadus nüüd Jeesuse nimel!
Tänu, Issand, et saame kuulutada õnnistust!
Saame kuulutada õnnistust kogu selle maa üle!
Sõitleme pimedust Soome kohal ning kuulutame,
et oleme Jumala õnnistatud rahvas ning meie käsi käib hästi!
Tänu, Issand, et oled meie poolel ja õnnistad seda rahvast!
Meie käsi käib hästi Jeesuse nimel!
Tänu, Issand, et Sa julgustad ja lased kõigil tõusta pimedusest
ning võtta autoriteet ja kuulutada vabadust oma ellu!
Jeesuse nimel, aamen.
Jumal on hea.
Ta on sinu ja minu poolel.
Seda saadet on väga tore teha.
Veel toredam on kuulda, et mitmed on saanud värskendust,
julgustust, tuge, tarkust ja igasugu abi nende saadete kaudu.
Oleme väga tänulikud Jumalale!
Jumal kasutagu meid kanalina ja õnnistused voolaku su ellu!
Kui soovid toetada selle saate valmistamist,
võid helistada numbrile 9001777
Kõne maksab Eestis 7 eurot.
Võid kasutada toetamiseks ka ekraanil olevaid kontonumbreid.
Ole õnnistatud Jeesuse nimel ja ole vaba Jeesuse nimel!
TV7 arvelduskontod Swedbank EE052200221048388411 SEB EE441010220109461019 Saaja: Taevas TV7